Papa Zola The Movie

Papa Zola: The Movie atau juga dikenali sebagai PAPA ZOLA Game On ialah filem animasi aksi komedi fiksyen sains Malaysia yang diarahkan oleh Nizam Razak. Ia telah ditayangkan pada 11 Disember 2025 di Malaysia, Singapura dan Brunei, dan pada 23 Januari 2026 di Indonesia. Ia juga bakal berkembang ke Arab Saudi pada April 2026, diikuti dengan Negara-negara Arab Teluk (Bahrain, Oman, Emiriah Arab Bersatu, Qatar, dan Kuwait) pada Mei 2026 bersama tayangan di India dan Turkiye.

Sinopsis
Papa Zola, seorang ketua keluarga dan bapa yang bekerja sebagai penghantar makanan dan beberapa kerja sambilan lain demi menyara hidup keluarganya. Namun disebalik kehidupan normal mereka, Papa Zola dan isterinya Mama Zila sebenarnya tidak mengingati kisah silam yang pernah dilalui mereka iaitu melindungi Bumi daripada makhluk asing sebagai anggota Protect and Prevent Agency (PAPA). Pada suatu hari, anak perempuan Papa Zola, Pipi diculik oleh makhluk asing, ini menyebabkan Papa Zola kembali ke agensi PAPA bersama YonB untuk menyelamatkan anaknya. Dalam masa yang sama, makhluk asing cuba menggunakan Power Sphera Cimubot untuk mengubah dunia sebenar menjadi dunia simulasi dengan tujuan untuk menakluki Bumi. Kini Papa Zola mempunyai misi yang jelas; selamatkan dunia dan anaknya Pipi.

 Pelakon suara 
 Nizam Razak sebagai Papa Zola
 Ieesya Isandra sebagai Pipi Zola
 Noor Ezdiani Ahmad Fawzi sebagai Mama Zila
 Yusuf Bahrin sebagai Kachax Khan
 Aloeng Silalahi sebagai YonB
 Nur Fathiah Diaz sebagai BoBoiBoy / Oboi
 Dzubir Mohamed Zakaria sebagai Gopal / Opal
 Anas Abdul Aziz sebagai Olien
 Mimi Ami sebagai Cimubot
 Ielham Iskandar Mohd Nizam sebagai Otoi

 Pengeluaran 

Tajuk didedahkan pada awalnya sebagai Papa Zola: The Movie. Semasa MONSTA CON 2023 di GSC LaLaport BBCC, MONSTA mengumumkan bahawa filem tersebut bertajuk PAPA Game On dan dijangka ditayangkan pada Disember 2024 sempena cuti sekolah. Ini merupakan tindakan susulan daripada berita watak Papa Zola bakal digugurkan daripada filem BoBoiBoy yang seterusnya kerana permintaan peminat sendiri. pada Ramadan 2024, Filem pendek ditayangkan diri 4 April jadi tukarkan di 2025.

 Keluaran 
PAPA ZOLA Game On telah ditayangkan di Malaysia pada 11 Disember 2025.
PAPA ZOLA Game On bakal ditayangkan di Indonesia pada 23 Januari 2026

 Rujukan 

Pautan luar


Kategori:Filem 2025
Kategori:Filem animasi Malaysia
Kategori:Filem bahasa Melayu
Kategori:BoBoiBoy
Kategori:Filem Malaysia tahun 2025
Kategori:Filem adiwira Malaysia
Kategori:Filem terbitan Animonsta Studios